สังคมข่าวหุ้น
ตลาดหุ้นไทยล่าสุดปิดการซื้อขายที่ระดับ 1,557.73 จุด ปรับเพิ่มขึ้น 8.09 จุด พ่วงด้วยมูลค่าการซื้อขายรวม 3.8 หมื่นล้านบาท * ประเดิมวันแรกของสัปดาห์ตลาดหุ้นไทยยืนอยู่ในแดนบวกได้ตลอดทั้งวันทำการ จึงถือเป็นสัญญาณดีที่สดใสไม่เบา * โดยสถาบันเป็นฝ่ายเดินหน้าเข้าซื้อสุทธิเยอะสุด 1,153 ล้านบาท ตามด้วยต่างชาติที่เก็บไปอีก 184 ล้านบาท ส่วนรายย่อยชิงจังหวะสาดขายออกไป 871 ล้านบาท และบัญชีบริษัทหลักทรัพย์ที่ร่วมเทขาย 465 ล้านบาท * หลังจากผ่านเทศกาลแจ้งงบไตรมาสแรกกันไป ถือเป็นอีกหนึ่งครั้งที่เห็นได้ชัดเจนว่า รอบนี้มีหุ้นน้อยมากที่ได้รับการปรับเพิ่มราคาเป้าหมายใหม่ จากนักวิเคราะห์
23 พ.ค. 2560

นิวส์เวฟ
ตลาดหุ้นไทยล่าสุดปิดการซื้อขายที่ระดับ 1,557.73 จุด ปรับเพิ่มขึ้น 8.09 จุด พ่วงด้วยมูลค่าการซื้อขายรวม 3.8 หมื่นล้านบาท * ประเดิมวันแรกของสัปดาห์ตลาดหุ้นไทยยืนอยู่ในแดนบวกได้ตลอดทั้งวันทำการ จึงถือเป็นสัญญาณดีที่สดใสไม่เบา * โดยสถาบันเป็นฝ่ายเดินหน้าเข้าซื้อสุทธิเยอะสุด 1,153 ล้านบาท ตามด้วยต่างชาติที่เก็บไปอีก 184 ล้านบาท ส่วนรายย่อยชิงจังหวะสาดขายออกไป 871 ล้านบาท และบัญชีบริษัทหลักทรัพย์ที่ร่วมเทขาย 465 ล้านบาท * หลังจากผ่านเทศกาลแจ้งงบไตรมาสแรกกันไป ถือเป็นอีกหนึ่งครั้งที่เห็นได้ชัดเจนว่า รอบนี้มีหุ้นน้อยมากที่ได้รับการปรับเพิ่มราคาเป้าหมายใหม่ จากนักวิเคราะห์
* โดยเฉพาะหุ้นไซส์กลาง-เล็ก ที่ภาพรวมส่วนใหญ่ทำกำไรออกมาได้ต่ำกว่าคาดทั้งนั้น * ดังนั้น หากช่วงนี้หุ้นไหนที่ได้รับการปรับเพิ่มราคาเป้าหมาย เท่ากับเป็นหนึ่งในปัจจัยสำคัญที่จะหนุนหุ้นและขอให้โฟกัสกันไว้ด้วย * เริ่มด้วยหุ้นแรกจากกลุ่มปิโตรเคมียังคงเลือก PTTGC ไว้เป็นตัวเด่นหลัก * เพราะสถานการณ์ธุรกิจอยู่ในช่วงสดใสเต็มอัตรา * ที่สำคัญล่าสุดโบรกฯ ยังสั่งเพิ่มราคาเป้าหมายขึ้นเป็น 86 บาท เท่ากับถ่างอัพไซด์เมื่อเทียบราคาในกระดานไปอีกเพียบ
* อีกหุ้นที่น่าจับตาคือ WORK ที่สร้างฐานราคาใหม่ขึ้นกันแบบรายสัปดาห์ จนล่าสุดขยับเข้าไปซื้อขายเกือบ 60 บาทกันแล้ว * ผลบวกมาจากตัวธุรกิจทีวีดิจิตอลของ WORK ที่อยู่ในช่วงพีค มียอดการใช้โฆษณาสูงหนาแน่นกว่าใครเพื่อน * ดังนั้นใครที่มีหุ้นตัวนี้อยู่หากไม่รีบร้อนกันเกินไป น่าถือรอกินกำไรเพิ่มกันต่อ เพราะอย่าลืมงบ Q2 นี่เข้าไฮซีซั่นเต็มๆ * จึงเท่ากับมีโอกาสที่ราคาจะขยับเพิ่มขึ้นต่อเนื่องขานรับพื้นฐานบริษัท
* หุ้น ITEL หุ้นจิ๋วแต่ยังคงแจ๋วไม่มีเปลี่ยน ล่าสุดเทรดกันด้วยพาร์ใหม่เป็นที่เรียบร้อย จึงยิ่งผลักดันให้หุ้นน่าสนใจเพิ่มขึ้นอีกสเต็ป * ภายใต้การบริหารงานของผู้บริหารหนุ่มไฟแรง “ณัฐนัย อนันตรัมพร” ที่ประกาศมั่นใจว่า * ทิศทางงวดปี 60 ของบริษัทจะเติบโตได้โดดเด่น เพราะได้รับผลบวกจากฐานธุรกิจในมือที่มีลูกค้าใช้บริการหนาแน่น * โดยเฉพาะ “ดาต้าเซ็นเตอร์” ที่เติบโตได้อย่างรวดเร็วกว่าที่หลายฝ่ายคาดกันไว้ * แถมล่าสุดยังมีลุ้นคว้างานประมูลเพิ่มเติมมูลค่าหลักหลายร้อยล้านบาท โดยจะรู้ผลกันในช่วงไตรมาส 3 นี้ จึงถือเป็นอีกหนึ่งหุ้นชั้นดีที่ไม่ควรพลาด
* หุ้น SQ เมื่อวานคึกคักน่าดู วิ่งบวกไปเกือบ 2% มูลค่าการซื้อขายหนาแน่น * ถือเป็นอีกรายที่แนวโน้มธุรกิจงวดไตรมาส 2 ยังเติบโตได้โดดเด่น * พร้อมกับการันตีพื้นฐานว่าเป็นของจริง สะท้อนได้จากงบ Q1 ที่ฟันกำไรทะลัก 225 ล้านบาท * หากเทรนด์ไตรมาส 2 รักษาฐานกำไรได้ดีไม่แพ้ไตรมาสแรก * จึงมีแนวโน้มสูงไม่เบาที่เพียงเฉพาะแค่งบครึ่งปีแรกจะโตสูงกว่าภาพรวมปี 59 เสียอีก * ถึงได้ย้ำหนักหนาว่า เป็นหุ้นพื้นฐานดีพร้อมล็อกเป้าเติบโตไว้แล้ว เนื่องจากมีแบ็กล็อกในมือตุนแน่นมหาศาล
* หุ้น SUPER น่าจะเป็นหุ้นที่โดดเด่นสุดในขณะนี้แล้วก็ว่าได้ เพราะแค่ 3 วันทำการซัดบวกไปแล้วร่วม 10% * วันนี้อาจจะมีแรงขายทำกำไรออกมาบ้าง หลังจากวิ่งขึ้นมานอนสต็อป จึงไม่ใช่เรื่องแปลกอะไร * แต่จุดสำคัญกว่าหากหุ้นย่อตัวลงเยอะ นั่นเท่ากับกลายเป็นโอกาสดีต่อการหาจังหวะเข้าเก็บด้วยซ้ำไป
* หุ้นร้อนประจำวัน 22 พ.ค. 2560 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ บริษัท ฟิลเตอร์ วิชั่น จำกัด (มหาชน) หรือ FVC, ใบสำคัญแสดงสิทธิในการจองซื้อหุ้นสามัญ ของบริษัท ฟิลเตอร์ วิชั่น จำกัด (มหาชน) ครั้งที่ 1 หรือ FVC-W1 ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 23 พ.ค.-12 มิ.ย. 2560
* ปิดท้ายกันด้วยหุ้นร้อนจากกลุ่ม “แลนด์ แอนด์ เฮ้าส์” ได้แก่ LH LHBANK QH และHMPRO มีมูลค่าการซื้อขายเข้ามาหนาแน่นกว่าปกติ * งานนี้ทางวงการเงินมองว่า เป็นผลพวงมาจากกรณี “อนันต์ อัศวโภคิน” แจ้งลาออกจากการร่วมบริหารงานทั้ง 4 บริษัท * จึงช่วยลดแรงกดดันต่อหุ้นลงมา ส่วนในเชิงพื้นฐานแล้วทั้ง 4 หุ้นยังไม่มีอะไรเปลี่ยนแปลงทั้งสิ้น * งานนี้ แม้ความกังวล  LH-LHBANK-QH-HMPRO จะปลดล็อกไปได้ระดับหนึ่งแล้ว * แต่ยังคงเป็นประเด็นที่ยังต้องจับตาและเฝ้าติดตามดูกันต่อไป เพราะสังหรณ์ใจว่าสุดท้ายแล้ว อาจกลายเป็นหนังม้วนยาวกว่าที่คิด *